section_heading: Predsjednik kluba zastupnika
paragraph_text: U hrvatskoj političkoj praksi predsjednik Kluba zastupnika je jedan od najznačajnijih stranačkih, ali i parlamentarnih dužnosnika. Predsjednik Kluba odgovoran je za parlamentarni rad svojih zastupnika i koordinira aktivnost stranke u Saboru. On provodi smjernice stranke u Saboru, posebno o odlučivanju u saborskim odborima i davanja podrške pojedinim zakonima, rezolucijama, imenovanjima i razrješenjima saborskih dužnosnika i Vlade.